चौलाने झार
चौलाने झार चौलाई साग अथवा हिरण खुरो पोथ्रा वर्गमा पर्ने औषधीय गुण भएको वनस्पति हो । यो समशीतोष्ण हावापानी भएको स्थानमा पाइन्छ । बैसाखमा उम्रेर असारतिर र पुसमा उम्रेर चैततिर हराउने यो वनस्पति १-२ फिट अग्लो हुन्छ । यो वर्षमा २/३ पटक उम्रने ३ महिने वनस्पति हो । कलेजी अथवा गाढा  फूल फुल्ने यो वनस्पतिको रूप ठूलो दुग्धी जस्तो र स्वाद चम्सुरको जस्तो हुन्छ ।

औषधीय गुण
चौलाने झारको पोथ्रालाई काँचै चपाउँदा गर्मी हटाउने, कलेजोलाई शक्ति प्रदान गर्ने र फलाम तत्व बढाउने गर्दछ । यसमा पेट शुद्धि गर्न र आँखा तेजिलो बनाउने गुण रहेको मानिन्छ । महिलाहरूमा योनीबाट सेतो पानी बग्ने समस्याको उपचार गर्न पनि यस वनस्पतिको उपयोग गरेको पाइन्छ । उपचारका लागि हावामा सुकाइएको धुलो १/१ चम्चा ३-४ पटक, काँचो पोथ्रा १५-२० ग्राम र रस बनाएर ५-१० ग्राम दिनको  तीनदेखि पाँच पटक सेवन गर्न सकिन्छ ।

तस्वीर सङ्ग्रह

यो पनि हेर्नुहोस्

सन्दर्भ सामग्रीहरू

बाह्य कडीहरू

जडीबुटी
नेपालमा पाइने वनस्पतिहरू
फूल फुल्ने वनस्पति